Saya mau tau Pakaian dari Joseon. Jelaskan dalam bahasa melayu

Semasa Dinasti Joseon, jeogori hanbok wanita secara beransur-ansur menjadi ketat dan pendek. Pada abad ke-16, jeogori amat labuh dan mencapai di bawah pinggang, tetapi pada akhir Dinasti Joseon pada abad ke-19, jeogori dipendekkan sehingga tidak menutupi payudara, maka sehelai lagi kain (heoritti) digunakan untuk melindungi mereka. Pada akhir abad ke-19, Daewon-gun memperkenalkan Magoja, jaket bergaya Manchu, ke Korea, yang sering dipakai dengan hanbok hingga ke hari ini.

Chima ialah skirt penuh dan jeogori pula pendek dan ketat pada zaman akhir Joseon. Kepenuhan skirt ditekankan dengan kembangnya di pinggul. Banyak pakaian dalam dipakai di bawah chima seperti darisokgot, soksokgot, dansokgot, dan gojengi untuk mencapai bentuk yang dikehendaki. Memandangkan jeogori begitu pendek, tidak hairan jika heoritti atau heorimari yang berfungsi seperti korset itu terdedah. Kain linen putih yang terdedah di bawah jeogori adalah heoritti.

Masyarakat kelas atasan dikenal memakai hanbok kain rami atau bahan ringan lain yang bermutu tinggi ditenun dalam cuaca panas serta sutera yang kosong dan bercorak sepanjang tahun. Orang kebanyakan dihadkan oleh undang-undang hanya untuk memakai kain buatan bahan murahan atau yang paling baik, kapas. Kelas-kelas atasan memakai pelbagai warna, walaupun warna-warna cerah umumnya dipakai oleh kanak-kanak dan perempuan dan warna-warna yang pudar oleh lelaki dan wanita pertengahan umur. Orang biasa dihadkan oleh undang-undang untuk pakaian putih sehari-hari, tetapi untuk majlis-majlis khas, mereka dibenarkan memakai warna-warna yang pucat seperti berwarna merah muda pucat, hijau muda, kelabu, dan abu arang. Secara rasminya, apabila lelaki Korea keluar rumah, mereka dikehendaki memakai baju tempur yang dikenali sebagai durumagi yang boleh mencapai lutut.